《留示逯云甫秀才 其二》
宋代·汪梦斗

遗山诸老号儒宗，窃与余怀正不同。了得高吟犹小技，穷知实理是全功。

生民皆本诗书出，宇宙元包性分中。来此无人同我意，拳拳望子革颓风。

作者简介：梦斗字玉南，号杏山，绩溪人。理宗景定二年（一二六一）魁江东漕试，授江东制置司干官。度宗咸淳间为史馆编校，以事弃官归。宋亡，不仕。[1] 有北游集。后从事讲学以终。汪梦斗诗，以影印文渊阁《四库全书·北游集》为底本，校以明隆庆三年汪廷佐刊《北游诗集》（简称明刊本）。新辑集外诗附于卷末。